範疇論

範疇論係數學入面嘅一科，用好抽象嘅方法嚟處理唔同嘅數學概念，將唔同嘅概念形式化做「物件」同埋「態射」。態射有兩個基本嘅性質，第一係態射嘅複合符合結合律，即係同係一樣嘅；第二係每個物件都有佢對應嘅恆等態射，恆等嘅意思即係佢好似加法入面嘅、乘法入面嘅噉，符合、。

數學入面好多嘅領域都有對應嘅範疇，例如微分幾何就有「可微流形範疇」，物件係「可微流形」，態射就係「光滑映射」。用範疇論可以令唔同領域入面嘅數學結論更加容易論述、證明，而且可以搵到唔同領域之間嘅關係。

範疇論最初係由 Samuel Eilenberg 同 Saunders Mac Lane 喺1942-45年期間整出嚟嘅，佢哋嗰陣係研究緊代數拓撲，想用範疇論嘅語言嚟研究邊啲數學操作會保存數學結構。